CELEX: 32021D1138
Language: sl
Date: 2021-07-07 00:00:00
Title: Izvedbeni sklep Komisije (EU) 2021/1138 z dne 7. julija 2021 o odobritvi nacionalnih načrtov in njihovih sprememb za Bolgarijo in Romunijo za izvajanje sistemov potrjevanja v skladu z Uredbo Sveta (ES) št. 1224/2009 (notificirano pod dokumentarno številko C(2021) 5158) (Besedilo v bolgarskem in romunskem jeziku je edino verodostojno)

12.7.2021   
               
               
                  SL
               
               
                  Uradni list Evropske unije
               
               
                  L 246/6
               
            
         IZVEDBENI SKLEP KOMISIJE (EU) 2021/1138
         z dne 7. julija 2021
         o odobritvi nacionalnih načrtov in njihovih sprememb za Bolgarijo in Romunijo za izvajanje sistemov potrjevanja v skladu z Uredbo Sveta (ES) št. 1224/2009
         
            
               (notificirano pod dokumentarno številko C(2021) 5158)
            
         
         (Besedilo v bolgarskem in romunskem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 109(8) Uredbe,
         ob upoštevanju nacionalnih načrtov za izvajanje sistemov potrjevanja, ki sta jih predložili Bolgarija in Romunija,
         ob upoštevanju naslednjega:
         
                     (1)
                  
                  
                     V skladu s členom 109(8) Uredbe (ES) št. 1224/2009 države članice za podatke, zabeležene v skladu z navedeno uredbo, oblikujejo nacionalne načrte za izvajanje sistema potrjevanja, ki jim omogoča, da na podlagi obvladovanja tveganja določijo prednostne naloge za potrjevanje in navzkrižna preverjanja ter za posledično spremljanje neskladnosti. Spremembe navedenih načrtov je treba predložiti Komisiji v odobritev.
                  
               
                     (2)
                  
                  
                     Bolgarija je 28. oktobra 2020 Komisiji v odobritev predložila spremembe obstoječega nacionalnega načrta, ki so bile odobrene z Izvedbenim sklepom Komisije 2013/82/EU (2). Navedene spremembe so v skladu s pogoji iz člena 109 Uredbe (ES) št. 1224/2009 ter členov 143 do 145 Izvedbene uredbe Komisije (EU) št. 404/2011 (3). Zato bi jih bilo treba odobriti.
                  
               
                     (3)
                  
                  
                     Romunija je 9. decembra 2020 Komisiji v odobritev predložila svoj nacionalni načrt. Navedeni načrt je v skladu s pogoji iz člena 109 Uredbe (ES) št. 1224/2009 ter s členi 143 do 145 Izvedbene uredbe (EU) št. 404/2011. Zato bi ga bilo treba odobriti.
                  
               
                     (4)
                  
                  
                     Ta sklep pomeni sklep o odobritvi v smislu člena 109(8) Uredbe (ES) št. 1224/2009.
                  
               
                     (5)
                  
                  
                     Komisija bo spremljala uporabo nacionalnih načrtov v zvezi z njihovim učinkovitim delovanjem in zmogljivostjo načrta, da zagotovi, da so podatki, sporočeni Komisiji v skladu s členom 33 Uredbe (ES) št. 1224/2009, popolni in točni ter sporočeni v zakonskih rokih. Če bo Komisija na podlagi ugotovitev preverjanj, inšpekcijskih pregledov in revizij, ki jih bo izvedla v okviru naslova X Uredbe (ES) št. 1224/2009, menila, da so potrebne spremembe nacionalnih načrtov za potrjevanje, bosta morali državi članici svoja načrt ustrezno spremeniti –
                  
               SPREJELA NASLEDNJI SKLEP:
         
            Člen 1
            Spremembe nacionalnega načrta za izvajanje sistema potrjevanja, ki ga je Bolgarija predložila 28. oktobra 2020 v skladu s členom 109(8) Uredbe (ES) št. 1224/2009, se odobrijo.
         
         
            Člen 2
            Nacionalni načrt za izvajanje sistema potrjevanja, ki ga je Romunija predložila 9. decembra 2020 v skladu s členom 109(8) Uredbe (ES) št. 1224/2009, se odobri.
         
         
            Člen 3
            Če Komisija na podlagi ugotovitev preverjanj, inšpekcijskih pregledov in revizij, izvedenih v okviru naslova X Uredbe (ES) št. 1224/2009, meni, da načrta za potrjevanje, odobrena v skladu s členoma 1 in 2, ne zagotavljata učinkovitega izvajanja obveznosti iz člena 109 Uredbe (ES) št. 1224/2009 s strani držav članic, lahko po posvetovanju z zadevnima državama članicama zahteva, da se ta načrta spremenita. Državi članici v skladu s tako zahtevo svoja načrta za potrjevanje spremenita.
         
         
            Člen 4
            Ta sklep je naslovljen na Republiko Bolgarijo in Romunijo.
         
         
            V Bruslju, 7. julija 2021
            
               
                  Za Komisijo
               
               Virginijus SINKEVIČIUS
               
                  član Komisije
               
            
         
         
            (1)  UL L 343, 22.12.2009, str. 1.
         
            (2)  Izvedbeni sklep Komisije 2013/82/EU z dne 13. februarja 2013 o odobritvi nacionalnih načrtov za izvajanje sistemov potrjevanja v skladu s členom 109(8) Uredbe Sveta (ES) št. 1224/2009 s strani Komisije (UL L 44, 15.2.2013, str. 18).
         
            (3)  Izvedbena uredba Komisije (EU) št. 404/2011 z dne 8. aprila 2011 o določitvi podrobnih pravil za izvajanje Uredbe Sveta (ES) št. 1224/2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (UL L 112, 30.4.2011, str. 1).